<classify> Allan Vicent Tabora JESHI la Polisi Mkoani Tabora, linamshikilia Omari Kabwindeke Nkuyukwa tuhuma za kumuua mkewe Hawa Juma Seif 35 kwa kumchoma mkuki mgongoni nakutokezea upande wa pili kwenye ziwa la kushoto. Akitoa taarifa kwa vyombo vya habari jana, Kamanda wa Polisi mkoanihapa, ACP Barnabas Mwakalukwa, alisema tukio hilo lilitokea Februari 24 saa2.00 usiku katika Kitongoji cha Barabara ya Nzega, Kijiji cha Isikizya wilayaniUyui. Alibainisha kuwa mtuhumiwa huyo alimvizia marehemu mkewe akiwaamelala usiku na kumchoma mkuki mgongoni ambapo ulitokezea upande wa pilikwenye ziwa la kushoto. Alisema uchunguzi wa awali unaonesha chanzo cha mauaji hayo ni wivu wakimapenzi baina ya wawili hao huku akibainisha kuwa matukio mengi ya mauajikatika mkoa huo yamekuwa yakichochewa na ugomvi wa mali, mashamba, wivu wakimapenzi na kulipiza kisasa. Kamanda Mwakalukwa alisema upelelezi wa shauri hilo unaendelea namtuhumiwa atafikishwa mahakamani utakapokamilika. Alitoa wito kwa jamii kubadilika na kuacha kuchukua sheria mkononi hali inayopelekea mauaji ya watu wasio na hatia, aliwataka kutumia njia zinazofaa ikiwemo vyombo vya kisheria ili kufikia mwafaka wa matatizo au migongano yao.  <topic>: KITAIFA 